31994R3163
L 335/6
JURNALUL OFÍCIAL AL UNIUNII EUROPENE
REGULAMENTUL (CECO, CE, EURATOM) NR. 3163/94 AL CONSILIULUI
din 19 decembrie 1994
de modificare a Regulamentului (Euratom, CECO, CEE) nr. 549/69 de stabilire a categoriilor de funcționari și agenți ai Comunităților Europene cărora li se aplică dispozițiile articolului 12, ale articolului 13 al doilea paragraf și ale articolului 14 din Protocolul privind privilegiile și imunitățile Comunităților
CONSILIUL UNIUNII EUROPENE,
având în vedere Tratatul de instituire a unui Consiliu unic și a unei Comisii unice a Comunităților Europene și, în special, articolul 28 primul paragraf al acestuia,
având în vedere Protocolul privind privilegiile și imunitățile Comunităților Europene și, în special, articolul 16 al acestuia,
având în vedere propunerea Comisiei (1),
având în vedere avizul Parlamentului European (2),
având în vedere avizul Curții de Conturi (3),
având în vedere avizul Curții de Justiție (4),
întrucât este oportun ca aplicarea Regulamentului (Euratom, CECO, CEE) nr. 549/69 al Consiliului din 25 martie 1969 de stabilire a categoriilor de funcționari și alți agenți ai Comunităților Europene cărora li se aplică dispozițiile articolului 12, ale articolului 13 al doilea paragraf și ale articolului 14 din Protocolul privind privilegiile și imunitățile Comunităților Europene (5) să fie extinsă la Fondul European de Investiții, pentru ca membrii organelor Fondului European de Investiții și personalul acestuia, având în vedere funcțiile, responsabilitățile și situația lor specială, să beneficieze de aceleași privilegii, imunități și facilități,
ADOPTĂ PREZENTUL REGULAMENT:
Articolul 1
În Regulamentul (Euratom, CECO, CEE) nr. 549/69 se introduce următorul articol:
„Articolul 4b
Privilegiile și imunitățile prevăzute la articolul 12, la articolul 13 al doilea paragraf și la articolul 14 din protocol se aplică în aceleași condiții și limite precum cele prevăzute la articolele 1, 2 și 3 din prezentul regulament:
-
membrilor organelor Fondului European de Investiții în exercitarea funcțiilor lor;
-
personalului Fondului European de Investiții;
-
persoanelor care primesc pensii de invaliditate, pentru limită de vârstă sau de urmaș plătite de Fondul European de Investiții.”
Articolul 2
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 decembrie 1994.